Hard Rain (film)

Hard Rain er en britisk-amerikansk actionthriller og katastrofefilm fra 1998 regissert av Mark Gordon. Hovedrollene spilles av Christian Slater og Morgan Freeman, mens andre sentrale roller spilles av Randy Quaid, Minnie Driver og Ed Asner. Filmen handler om ranet av en pengetransport i en amerikansk småby. Byen står samtidig på randen av en storflom og jakten på pengene går fra hus til hus nattestid i den evakuerte byen mens vannet flommer inn over alt.

Den fikk lunken mottakelse av kritikerne og ble en kommersiell flopp i USA.The Spinning Image «Alas, this may have been one high concept too far, as Hard Rain flopped pretty badly in cinemas»

 Handling 
En pengetransport blir forsøkt ranet under evakueringen av en liten amerikansk by i Indiana som trues av storflom. En vakt blir skutt, men pengene forsvinner fra ranerens grep da den andre sikkerhetsvakten, Tom, kommer seg unna. Jakten starter da fra hus til hus i den lille fraflyttede byen nattestid, samtidig som vannet stiger og truer med å sprenge en demning som holder de enorme vannmasser på plass. Tom får uventet motstand, men også uventet støtte fra en kvinne som arbeider med å restaurere en kirke.

 Om filmen 
Den ble innspilt i Toronto i Canada, Huntingburg i Indiana og Palmdale i California.IMDb filming locations Innspillingen foregikk fra august 1996 til januar 1997.IMDb boxoffice/filming dates

Filmen skulle opprinnelig hete The Flood, men på grunn av at filmskaperne var redd at seerne da først og fremst skulle oppfatte den som en katastrofefilm og ikke en krim-action, ble tittelen endret til Hard Rain.

 Anmelderne 
Filmen ble dårlig mottatt av kritikerne, noe som gjenspeiles i at den har fått 25 % på Rotten Tomatoes (2013)Rotten Tomatoes og 36 % på Metacritic.Metacritic Den amerikanske filmanmelderen Roger Ebert gav den kun en av fire stjerner og mente at den var teknisk bra gjennomført, men at de dramatiske omstendighetene aldri var overbevisende.Ebert, Roger

Dagbladets anmelder gav den terningkast tre,Dagbladet - Dårlig vær på kino også (17.7.1998) mens VGs anmelder gav den terningkast to og skrev: «Selv ikke ellers gullskimrende skuespillere som Morgen Freeman (forbryterleder), Christian Slater (den snille) og Minnie Driver (en av de nye, hete) greier å gi gnist av liv til en grunnleggende innholdsløs historie, og synes «være med» nærmest som staffasje til vannet».VG - Holder ikke vann (17.7.98) Aftenpostens anmelder gav den også det glatte lag og mente den manglet realisme. Anmelderen gav den samtidig skryt for fotoarbeidet og actionsekvensene. Vedkommende mente også at stemningsbildene fra en oversvømt by i regn var meget gode.Aftenposten morgen - Våt, våtere, våtest (17.7.1998, s.10)

Nettstedet CINERAMA gav den terningkast to og skrev: «Hard Rain har riktig nok Morgan Freeman (Frihetens Regn-1994 og Se7en-1995) på toppen av rollelisten, men han har ikke en sjanse i verden til å redde filmen. Den viktige "good-guy"-rollen er det Christian Slater (Rosens navn-1986 og Interview with the Vampire-1994) som innehar. Han befester nok en gang sin posisjon som en av USAs minst interessante skuespillere. Men en ting er bra med filmen: Lyden!»

 Publikum 
Den ble en stor kommersiell skuffelse da den kun innbrakte knapt $20 millioner i USA.Total Film - 50 flop movies (2013) Produksjonskostnadene var på $70 millioner.BoxOffice Mojo

 Norge 
Den hadde premiere på norske kinoer den 17. juli 1998. Den ble utgitt på leievideo den 11. november og kjøpevideo den 25. november 1998.Dagbladet Film De norske anmeldelsene var middels til dårlig.

 Rollebesetning 
 Morgan Freeman - Jim - mesterhjernen bak kuppet
 Christian Slater - Tom
 Randy Quaid - Sheriff Mike Collig 
 Minnie Driver - Karen
 Edward Asner - Charlie - Toms onkel og partner
 Michael Goorjian - Kenny
 Dann Florek - Mr Mehlor
 Ricky Harris - Ray
 Mark Rolston - Wayne Bryce
 Peter Murnik - Phil
 Wayne Duvall - Hank
 Richard Dysart - Henry Sears
 Betty White - Doreen Sears
 Ray Baker - Borgermester

 Referanser 

 Eksterne lenker 


Kategori:Actionthrillere fra USA
Kategori:Katastrofefilmer fra USA
Kategori:Filmer fra 1998
Kategori:Britiske actionfilmer